يجف ناعور يمته تبطل بلطمك , شعر شعبي عراقي 2014
يجف ناعور يمته تبطل بلطمك
وترد انوب كطرة ماي
جرفي المشتهي لضمك
وناذر نذر كون تعود....البسلك دمع كد ما بجت امك
وورجلك ثدايا العين
وشربنك... وشربنك... وترسنك شبع للموت
لخلي عيوني الطمك
يكوسج ماي يمته تعود
تهوه الماي؟؟ انه الماي
بي شط العرب
بعد شتحب موجود
وين ادريك ومشيلك
وين الكاك وحجيلك
بس شلون امر اعليك!! انه قارب زماني محفرينه الدود
يمته تعود
اعاتب بالبحر روجه
وعاند وشبك الموجه
اضرب ذيج وضرب هاي
مخبل ودري ناس تصيح....البحر جتال انته شمالك تفوجه
عليك اموذر زنودي
ووج شموع....وغنيلك...ياطرة هلي عودي
يهور الطيب والبردي
يمته صورك تندي... وتبلل عيني بالوردي
لركصلك ركص فرحان
متأسر رجع جان بحرب جندي
وطش اهلي
وطش اهلك
وكلهم حصتي لوحدي
وسولفلك علي من جان...
كبل لا ينولد جدي
مخبل ورد اسولفلك
بس سولف عليش ابدي
وكلك ....كان والما كان
متحلم حلم نعسان
بعده السانه يبدي
وسولفلك لحد متنام
خاطر غفيتك عندي
وعوف الروج والمشحوف والدمعات
وصبحلك زليخه ومعتكف ودي
الشاعر علي كاظم الصبيحاوي